Augustin Lenghel din localitatea Cig, sărbătorit la împlinirea vârstei de 100 de ani!
Un locuitor al localității Cig, Augustin Lenghel a fost sărbătorit azi la împlinirea unui secol de existență. Acesta a fost vizitat și felicitat chiar de prefectul județului Satu Mare, Radu Roca.
Sărbătoare în familia Lenghel
Sărbătoare în familia Lenghel. Cel mai vârstnic membru al familiei a împlinit venerabila vârstă de 100 de ani, fiind sărbătorit de rude, apropiați, dar și de reprezentanți ai Instituției Prefectului județul Satu Mare.
Augustin Lenghel are o căsnicie fericită ce durează de 71 de ani . Se mândrește cu cei doi copii, cu nepoata și cu strănepotul.
Sătmăreanul, felicitat de prefect
Prefectul Radu Roca alături de directorul de Cancelarie, Radu Iancu au ținut să-i înmâneze domnului Augustin Lenghel o diplomă aniversară și să-i fie alături în aceste momente deosebite.
"Acești oameni trebuie apreciați la adevărata lor valoare deoarece reprezintă generația care s-a sacrificat și a muncit din greu. Generația care a trăit în perioada grea a celui de-al Doilea Război Mondial. Cu ocazia zilei de naștere îi dorim multă sănătate, zile senine și bucurii alături de soție și de toți cei dragi ! "- prefect Radu Roca.